CELEX: 32019R0922
Language: fi
Date: 2019-06-03 00:00:00
Title: Komission täytäntöönpanoasetus (EU) 2019/922, annettu 3 päivänä kesäkuuta 2019, tiettyjen tavaroiden luokittelusta yhdistettyyn nimikkeistöön

6.6.2019   
               
               
                  FI
               
               
                  Euroopan unionin virallinen lehti
               
               
                  L 148/4
               
            
         KOMISSION TÄYTÄNTÖÖNPANOASETUS (EU) 2019/922,
         annettu 3 päivänä kesäkuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Irtotavarana tullille esitettävä tuote, joka koostuu hienojakoisista beigen värisistä rakeista ja joka sisältää valkoisia hiukkasia.
                        Tuotteessa on
                        
                                    —
                                 
                                 
                                    metioniinia
                                 
                              
                                    —
                                 
                                 
                                    kystiinia
                                 
                              
                                    —
                                 
                                 
                                    kalsiumpantotenaattia
                                 
                              
                                    —
                                 
                                 
                                    tiamini-kloorihydraattia
                                 
                              
                                    —
                                 
                                 
                                    pyridoksiini-kloorihydraattia
                                 
                              
                                    —
                                 
                                 
                                    para-aminobentsoehappoa
                                 
                              
                                    —
                                 
                                 
                                    hirssiuutetta (Panicum miliaceum)
                                 
                              
                                    —
                                 
                                 
                                    vehnänalkiouutetta
                                 
                              
                                    —
                                 
                                 
                                    lääkehiivaa
                                 
                              
                                    —
                                 
                                 
                                    rautaa
                                 
                              
                                    —
                                 
                                 
                                    sinkkiä
                                 
                              
                                    —
                                 
                                 
                                    kuparia (kompleksisidoksessa)
                                 
                              ja apuaineita.
                        Valmistuksen jatkokäsittelyssä tuote homogenoidaan, jotta se voidaan laittaa kapseleihin.
                        Tuote esitetään tullille käytettäväksi lisäravinteena, joka pysäyttää hiustenlähdön ja pakottaa hiukset kasvamaan. Sen ilmoitetaan sopivan myös kuivan, hilseilevän ja kutisevan ihon sekä seborrean hoitoon sekä kynsien vahvistamiseen.
                     
                     
                        2106 90 92 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2106 , 2106 90  ja 2106 90 92  nimiketekstien mukaisesti.
                        Tuote on irtotavarana oleva valmiste, joka erityisesti sisältää hiusten terveyden ja kynsien kasvun edistämiseksi tarvittavia ravinteita (proteiineja, välttämättömiä vitamiineja ja kivennäisaineita). Sen vuoksi luokittelu nimikkeeseen 3003  ei tule kyseeseen (ks. myös harmonoidun järjestelmän selitykset, nimike 3003 , kolmas ja kuudes kappale).
                        Näin ollen tuote on muualle kuulumaton elintarvikevalmiste (ks. myös harmonoidun järjestelmän selitykset, nimike 2106 , toinen kappale, 16 kohta).
                        Tuote on siten luokiteltava CN-koodiin 2106 90 92  muualle kuulumattomaksi elintarvikevalmisteeksi.